MÒDUL ORAL - Presentar-se: primer contacte\nAquest primer tema pretén ser una primera presa de contacte, és a dir, conèixer el funcionament de tot el curs i la metodologia que s’utilitzarà.\nA més a més es treballarà amb l’objectiu de començar a crear consciència de grup i un bon clima comunicatiu, d’aquesta manera, com en tota interacció, caldrà començar per les salutacions i presentacions.\nPer últim, s’aprofitarà també aquest primer tema per introduir els continguts transversals –que s’aniran treballant cada dia- i que coincideixen amb el contingut d’aquest primer tema.\n- Presentar el professorat i el curs.\n- Presentar cada aprenent.\n- Dir les primeres paraules amb català.\n- Conèixer el vocabulari de l’aula.\n- Aprendre els números de l’1 al 10.\nHola + gestos naturals\nAdéu + gestos naturals\nCom et dius? Jo em dic... I tu?\nD’on ets? Jo sóc de... I tu?\nQuant fa que ets a Catalunya? Fa .... anys.\nQuants anys tens? Tinc .... anys.\n- Introduir els països i les llengües que surten en funció del grup.\n- Quan diem els anys, direm el número concret sense fer més èmfasi, els número s'aniran treballant de mica en mica.\n- La pilota: dir els noms passant-se una pilota i tot treballant l’expressió “Jo em dic...”. Algunes variants d’aquesta dinàmica són fer la ronda de noms i també dir el país d’origen. I fins i tot una tercera variant, si veiem que el grup té prou confiança, es pot fer ronda de noms i una afició.\n- L’entrevistador: una persona simula que va amb un micròfon i va preguntat el nom i la procedència de l’alumnat: preguntar i dir el nom i el cognom. Preguntar i dir el lloc de procedència.\n- La maleta dels noms: ens posem en rotllana i cada un ha de dir el nom del seu company del costat i el seu. Es va fent una cadena i l’últim ha de dir tots el noms. Pot ser un a bona dinàmica de final de classe.\n- Troba el teu company: a cada persona se li diu un nom d’un dels seus companys. Es tracta d’aixecar-se i anar a demanar el nom a cada persona fins a trobar-lo. Quan l’ha trobat li demana per la procedència.\n- Et regalo una paraula: es proposarà a cada alumne que porti una paraula en català. Podrà ser una paraula que hagin sentit a dir, que hagin buscat, etc. A l’inici de la classe es compartiran les paraules amb la resta de la classe. Al mateix temps el professor o professora portarà una paraula amb l’idioma dels alumnes per tal de fer un intercanvi i mostrar interès vers la seva llengua.\n- Se situen en rotllana de peu. Cada un es va presentant i en la mesura que diuen el nom, s’asseuen.\n- Es pot proposar al descans fer el te junts per parlar i agafar consciència de grup.\nEn aquest tema no es treballa.\nEn aquest tema no es treballen.\nCom a suggeriment proposem que cada vegada que entrem a classe dediquem uns minuts a saludar-nos i a dir el dia de la setmana que podem col·locar en una cartolina al damunt de la pissarra. D’aquesta manera oferim un reforç visual de com s’escriu la paraula i els ajudem a situar-se en el temps.


Un manual de referència: La lectura al centre, de Gemma Lluch - Un Entre Tants\nUn manual de referència: La lectura al centre, de Gemma Lluch\nPublicat per Laura Santacruz en maig 26, 2012 a les 13:00\nGemma Lluch -i l’editorial Bromera- m'han donat de llegir l’obra i em van convidar a parlar-ne dijous passat a la llibreria Abacus de València juntament amb ella i amb Antoni de la Torre, dos grans referents, com ja sabeu, de la formació de lectors a les aules.\nPer tant, a banda de l’honor que ja compreneu que va ser aquella invitació, he volgut, jo, que no sé si en aquest camp sempre l’encerte, prendre la sort de l'avinentesa com una ocasió més, i gran, d’aprenentatge i de reflexió docents.\nPerquè això, precisament, és La lectura al centre, un molt bon treball al servei de la formació i de la investigació docents a l‘hora de planificar el tractament de la lectura als centres educatius, cosa que, per fi, actualment significa elaborar-n’hi el Pla de Lectura.\nSom, a més, davant una guia utilíssima -i d’un encert editorial- a l’hora d’acarar com a professionals efectius la pròpia tasca i pujar com a lectors els estudiants.\nEl treball de Gemma Lluch contextualitza, analitza i pauta, d’una banda, el procés de creació del Pla de Lectura de Centre; i forneix, de l’altra, els mediadors -tota la comunitat educativa- tant de l’orientació que necessitem per a pensar allò que donem de llegir, com d’un gran catàleg de propostes realistes i innovadores perquè realment fem viure aquesta selecció als lectors amb què ens relacionem.\nCom a lectora, com a observadora dels processos de lectura, si més no dels propis i, per descomptat, dels dels joves que trobe curs rere curs, pense que hi ha quatre punts de partida -o d’arribada-, siga com vulga, certs convenciments, en aquest manual, que l’estructuren i el faran de referència:\nLa lectura com una experiència de vida; una vivència íntima però transferible, això és, susceptible de ser comunicada, compartida.\nCom a experiència vital, la lectura demana ser guiada.\nCom a vivència comunicable, la lecura es troba sempre inserida en un entorn.\nAquest entorn és com més va més una realitat vinculada a noves formes d’interrelació, a una nova literacitat. És a dir, a noves formes de lectura i d’escriptura i a una cada vegada més estreta relació entre aquestes dues pràctiques lletrades, per dir-ho amb terminologia de Daniel Cassany.\nPer tant, des d’aquest punt de vista teòric, el llibre de Lluch es concreta en una una eina per a satisfer una necessitat educativa real, que tots vivim als nostres centres: formular un Pla de Lectura de Centre realista; concret, clar i precís; curt i real. I bastit únicament amb els recursos amb què veritablement comptem.\nL’efectivitat d’aquesta ferramenta es basa en l’autoavaluació rigorosa i continuada i en el paper del mediador:\nUn mediador ha de posseir habilitats organitzatives i de gestió de recursos, com també capacitat de lideratge i dinamització de grups, cosa que implica capacitat per entusiasmar les persones en les pràctiques que s’hi proposen. També necessita capacitat d’observació, mirada analítica i reflexió crítica per poder avaluar els aspectes de les pràctiques que cal reforçar, aquells que cal implementar i aquells que és important mantenir.\nAquest perfil és el del mestre, el del professor, que demana l’escola actual i en què tots maldem per convertir-nos, des del nostre treball diari, des del diàleg i la pràctica compartides i des de l’acompanyament i l’ajuda d’obres com ara aquesta que presentem.\nUna obra, hi insistesc, que permet realment que planifiquem la nostra praxi i la rendibilitzem per a atényer lectors, per a formar ciutadans conscients dels seus drets drets culturals i amb identitat digital que aprenguen a gaudir-los i que els usen per a (re)conéixer, per a gaudir, per a créixer.\nPersonalment, fa anys que la web 2.0 va transformar i amplificar el temps que hi dedique i les meues formes de lectura i d’escriptura; fa molt de temps que hi visc bona part del lleure personal i del meu gaudi cultural. Es tracta d’experiències pregonament vitals i d’apoderament personal, d’aprenentatge i de relació, que em fan constantment l'ullet perquè les porte amb mi a les aules. Tanmateix, com deia al principi, no sempre les acabe de fer reeixir en el context escolar.\nHe trobat en aquesta lectura de Gemma Lluch el desllorigador del meu autodiagnosticat activisme improductiu -el terme és de l’autora- perquè ens hi mostra com monitoritzar el procés necessari per a educar lectors en revelar aquest procés com una estratègia col·laborativa i interdisciplinària, en revisió contínua, i, alhora, oberta a la creativitat, a tot de possibilitats pensades per a uns individus concrets que variaran en cada situació de mediació lectora, en relació, això sí, amb el vast món que els envolta, que canvia vertiginosament i ens regala d’aquesta manera tot de noves ocasions de lectura.\nPense, per tant, que, de ben segur, cada nou lector d’aquest llibre, cada equip docent, cada comunitat educativa hi trobarà el seu desllorigador, o les seues pistes, o la confirmació de les seues intuïcions, o nous enfocaments, o un principi, o un fil conductor, o un mapa, o un escandall. O tots aquests estris i molts d’altres.\nFinalment, hi ha un sintagma que he apuntat al principi -sense cap intenció dicotòmica ni contradictòria- referit al corpus de les activitats de lectura i escriptura que hi inventaria Lluch; n’he dit: realistes i innovadores.\nAra vull recuperar aquests adjectius i estendre’ls a tot el manual per tot el que fins ara he comentat i front a qualsevol argument o esperit escèptic o procastinador, sense alertar els més engrescats: realista i innovador.\nSi aqueixes activitats no són sols apunts possibles sinó pràctiques reals dutes a terme per molts docents valencians -molts dels quals, com la mateixa autora, formem part de la xarxa 1entretants- a les aules del nostre sistema educatiu, superant-ne les limitacions amb esforç i innovació, La lectura al centre, parteix d’una demanda real del nostre sistema educatiu actual, l’observa i hi fa una proposta des dels resultats i des del mestratge d’anys de treball i d’investigació, però també, des de l’intercanvi amb molts docents i amb un palés reconeixement del treball d’aquests.\nMotius, tots aquests, per sentir-nos professionalment ben agraïts, ben atesos i molt interessats.\nA 8 membres els agrada açò\nComentari de Laura Santacruz juny 19, 2012 a les 20:00\nA partir del minut 15, Amàlia Garrigós entrevista Gemma Lluch sobre La lectura al centre:\nS'hi apunten eixos bàsics desenvolupats a l'obra: el paper dels docents i de les famílies a l'hora de formar lectors, la importància de l'avaluació de les activitats de foment lector, els hàbits de lectura i escriptura dels adolescents actuals; les dades d'anàlisi d'aquest camp de què disposem i de què freturem...\nGràcies, Dèlia Amorós, per acostar-nos aquest document tan interessant, producte, per cert, de la ràdio pública valenciana...\nComentari de Gemma Lluch juny 18, 2012 a les 20:57\nGràcies per les teues paraules, Laura... I una forta abraçada...\nComentari de Vicent Pardo juny 11, 2012 a les 12:40\nMolt bé,el llegiré.\nEl que volem (qui té la mania de ficar en el centre de la tasca docent l'aprenentatge de l'alumne i no el desplegament d'un corpus burocràtic, entenc així el sintagma proposat realista-innovador) es aixó, anar mes enllà de l'activisme improductiu o de la peresa activa com dic jo, sempre de segona mà encara que no recorde la referència, i l'eina, tan clara com dificil de trobar: l'avaluació d'alló que s'ha fet. On sòn els resultats dels anys de treballs i d'investigació? ès a dir, còm s'avaluen els projectes i els resultats? quins criteris es fan servir per messurar els resultats? qui els fa? on ès publiquen i com s'apliquen els resultats per implementar, si cal, els projectes? Hi ha algú que ho fa?\nComentari de Teresa Sáez maig 26, 2012 a les 16:11\nGràcies per l'apunt ;-)\nabril 20, 2018 a 9am a abril 21, 2018 a 5pm – València\n0 Comentaris 6 Els agrada\n© 2018 Creada per Un Entre Tants. Tecnologia de


La UdL, en un estudi multidisciplinari per millorar el benestar de les gallines ponedores\ndivendres, 04 d'octubre de 2019\nHi participen 20 socis d'Europa i Israel, amb un finançament que frega els 4 milions d'euros\nGranja avícola / Foto: ETSEA-UdL\nInvestigadores de la Universitat de Lleida (UdL) i l'IRBLleida participen en un estudi multidisciplinari per millorar el benestar de les gallines ponedores a través de l'anàlisi dels seus cervells. Coordinat per la Universitat de Newcastle (Regne Unit), hi prenen part una vintena de centres de recerca i empreses del sector, d'Europa i d'Israel. La iniciativa, batejada amb el nom de ChickenStress: a European Training Network, compta amb un finançament de 3,9 milions d'euros del programa Horizon 2020 de la Unió Europea. L'escola inaugural de formació tindrà lloc a Lleida durant la propera primavera.\n"És crucial comprendre com responen les gallines a les situacions estressants i elaborar estratègies per reduir l'estrès crònic de les ponedores. Així serem capaços de produir ocells més resistents, millorant el benestar i la productivitat dels animals", destaca la catedràtica Loreta Medina, que treballa en aquesta iniciativa amb la també professora Ester Desfilis amb el grup de Neurobiologia Evolutiva i del Desenvolupament.\nI és que les dades indiquen que en alguns sistemes de producció més aus tenen fractures d'os de quilla, es produeix un ressorgiment de patògens i hi ha un augment de picat de plomes i canibalisme. Aquest divendres, 4 d'octubre, se celebra precisament el Dia Mundial dels Animals.\nEl consorci formarà, entre 3 i 4 anys, a 14 doctorands que realitzaran les seues tesis sobre els factors que contribueixen a la resposta d'estrès i a la resiliència de les aus de corral. Des de Lleida se'n dirigiran dos sobre Connexions i activitat relacionada amb l'estrès de diferents subpoblacions neuronals de l’amígdala estesa central i sobre els Efectes genètics i d'estrès en la genoarquitectura i la transcriptòmica de l’amígdala estesa central. Cada investigador en formació realitzarà estades en altres centres participants i una empresa.\nA banda de la UdL i Newcastle, al projecte participen les universitats de St. Andrews (Escòcia), Trinity College Dublin (Irlanda), Bern (Suïssa), Utrech (Països Baixos), Wageningen (Països Baixos), Open University (Israel), Tel Aviv (Israel), Gent (Bèlgica), Linköpings (Suècia), Edimburgh-Scotland’s Rural College (Regne Unit), Max Planck Institut d'Ornitologia (Alemanya), Norwegian University of Life Sciences (Noruega), l'Institut de recerca en agricultura i pesca de Bèlgica i la Universitat de Medicina Veterinària de Viena (Àustria). A més, hi prenen part dos de les majors empreses de subministrament de gallines ponedores a nivell mundial, Hendrix Genetics i Vencomatics, amb seu a Holanda, i d'altres firmes com Noldus Information Technology i The Lakes Free Range Egg Co Ltd.\nWeb ChickenStress: a European Training Network (ETN)


Activitat 6. | publiminale\nL’article Estratègies documentas en les agències de publicitat mostra tot el procediment que ultilitzen les empreses per poder realitzar una campanya publicitària i les relacions de les campanyes publicitàries amb la documentació.\nAquest procediment comença quan una empresa té un porducte que vol donar a conéixer als seus consumidors, que ha baixat el nombre de vendes i les vol recuperar o molts més casos. Quan es vol fer una campanya de publicitat la empresa té dues opcions o crear un departament de publicitat dintre de la mateixa empresa o contractar a una agència de publicitat externa de l’empresa perquè s’encarregui de fer la campanya publicitària. Avans de començar amb la campanya publicitària s’ha de fer una ivestigació sobre els elements del producte i el consumidor. El consumidor és l’objectiu principal de la publicitat fins el punt de que s’ha intentat orientar-lo o conduir-lo cap a una marca concreta. Aquestes investigacions es fan per disposar d’informació que serveixi per millorar l’estratègia de la comunicació publicitària, per descobrir l’estratègia de la competència o per ajudar a millorar qualsevol aspecte relacionat amb el producte. Actualment disposar de la millor informació avans de dur a terme una campanya publicitària comporta una avantatge competitiu i a més a més pot resultar un factor clau per guanyar o mantenir un compte. Per últim, les agències de publicitat, opten per informacions precises i concretes encara que el preu sigui més elevat, que no fer-se càrrec d’un centre de documentació.\nEn la meva opinió la documentació proporciona una sèrie de dades molt importants en el món de la comunicació i sobretot en el món de la publicitat com he pogut comprovar amb l’article on tractava del paper de la documentació en les campanyes publicitàries.\nLa documentació en la comunicació te varies especialitats com per exemple: la documentació informativa, periodística, fotogràfica, audiovisual, cinematografica etc…\nLa documentació en el món de la publicitat actua de dos maneres diferents. Per una part actúa visiblement, és a dir, la documentació forma part de la campanya publicitària o accions de màrqueting. En segon lloc, actúa de manera no visible, és a dir, dona informació no visible que s’ha buscat com ara el mitjà més adequat per la campanya publicitària. Aquesta manera no visible s’ultilitza en la selecció de mitjans pel target i en l’avaluació dels resultats.\nPer un atre banda, la documentació en la publicitat te diverses funcions, com per exemple, complementar (el brífing, audències), comprovar (dades correctes o incorrectes, analitzar l’efecte de la campanya en vendes, si hi ha hagut causa-efecte.) i rendibilitzar (si has fet una recerca que es pot ultilitzar per altres campanyes.)\nEl Brífing suposa un document molt important en aquest àmbit doncs és un document elaborat per un anunciant, que recull informació del mercat, productes, el consumidor, la competència, la distribució, els objectius del màrqueting i de la comunicació, el pressupost necessàri per poder realitzar la campanya…


Vicenç Heras Estupiña 91 Llançà 19/01/2021 Ampliar informació(+)\nVa morir abans-d'ahir, als 91 anys. Era natural de Barcelona i vivia a Llançà. Casat amb Carmen Domingo López i deixa nou fills. Exèquies, avui, a les 9 del matí, a la sala de cerimònies del Tanatori Áltima de Llançà.\nCarmen Canet Joli 93 Pont de Molins 19/01/2021 Ampliar informació(+)\nVa morir abans-d'ahir, als 93 anys. Era natural de Castelló d'Empúries i vivia a Pont de Molins. Vídua de Rafael Fernández Morales i deixa un fill. Exèquies, avui, a 2/4 de 12 del matí, a la parròquia de Pont de Molins.\nPilar Garbí Espresate 88 Portbou 19/01/2021 Ampliar informació(+)\nVa morir ahir, als 88 anys. Era de Portbou. Vídua de Joaquim Puig Roviras i deixa dos fills. Exèquies, avui, a les 4 de la tarda, a la sala de cerimònies del Tanatori Áltima de Llançà.\nJordi Trias Astorga 80 Figueres 19/01/2021 Ampliar informació(+)\nVa morir abans-d'ahir als 80 anys. Era natural de Perpinyà (Rosselló) i vivia a Figueres. Casat amb Maria Carme Roca i deixa tres fills. Exèquies, avui, a les 10 del matí, a la sala de cerimònies de la Funerària Empordanesa-Àltima de Figueres.\nVa morir abans-d'ahir, als 80 anys. Era de Figueres. Casat amb María del Carmen Roca Bordas i deixa tres fills. Exèquies, avui, a les 10 del matí, a la sala de cerimònies de Funerària Empordanesa-Áltima de Figueres.\nGabriel Chamorro Almaraz 89 Figueres 20/01/2021 Ampliar informació(+)\nVa morir avui, als 89 anys. Vivia a Figueres. Vidu de Montserrat Grau Boschsacoma i deixa dos fills. Exèquies, demà, a les 11 del matí, a la sala de cerimònies de Funerària Vicens de Figueres.


Joc cooperatiu de cartes El Frutal d’Haba | Jugaia\nJoc cooperatiu de cartes El Frutal\nEl joc cooperatiu El Frutal ja és un clàssic entre els jocs de taules per als més petits.\nAquesta versió no té ni fruites de fusta, ni tauler… Tan sols cartes, la figura del corb i un dau!\nAixí podreu portar-lo a totes parts i divertir-vos amb El Frutal en qualsevol lloc :)\nEl divertit joc del Frutal… En cartes!\nCom es juga a la versió de cartes del Frutal d’Haba?\nLes pomes, prunes, peres i cireres ja estan llestes per a ser recol·lectades, peeerò el corb també està llest per a recórrer el seu camí i menjar-s'ho tot.\nL'objectiu d'aquest joc cooperatiu és aconseguir recollir totes les fruites abans que el corb arribi al camp.\nLlança el dau i encreua els dits!\nSi surt un color, hauràs d'agafar la fruita d'aquesta tonalitat i posar-la sobre el cistell. Si la figura del dau és el corb, aquest avançarà una casella…\nPer què ens agrada aquest original joc de cartes per a nens?\nAquest joc de cartes ens encanta perquè, igual que El Frutal, El meu primer Frutal i El Frutal de viatge, és un joc de taula cooperatiu amb el qual nenes i nens a partir de 3 anys aprenen a jugar en equip d'una manera original i divertida.\nA més, com a ocupa molt poquet espai, és perfecte per a portar sempre en la bossa i jugar en la sala d'espera del metge, al parc, al pati de l'escola…\nAquest joc de cartes ens encanta perquè, igual que El Frutal, El meu primer Frutal i El Frutal de viatge, és un joc de taula cooperatiu amb el qual nenes i nens a partir de 3 anys aprenen a jugar en equip d'una manera original i divertida.


Treball de mecànic a Rubí | Instal·lacions Dursan\nTreball de mecànic a Rubí\nMecànic, soldador, muntadors, torners, fresadors… Busques treball a Rubí? Envia’ns el teu CV\nA Instal·lacions Dursan estem en constant creixement. Per això, si busques treball de mecànic a Rubí i t’interessa formar part del nostre equip tècnic, envia’ns les teves dades i CV a continuació. Estudiarem el seu perfil.\nBusquem els següents perfils professionals en oficials i ajudants:\nSoldadura de tota classe\nMuntadors de tota classe\nElèctrics industrials i quadristes\nFresadors i torners\nBreu carta de presentació


Estructures de metall sinteritzat mecanitzades amb CAD-CAM.\nDesprés de tres anys posant en pràctica les nostres unitats formatives que van al voltant del disseny de pròtesis dentals mitjançant el sistema CAD (disseny assistit per ordinador), podem dir que per fi, s'ha fet realitat el somni que teniem els professors del centre. I tot gràcies a la participació del centre de fresat SINELDENT.\nDurant aquest any els nostres alumnes de segon han pogut practicar amb models dentals que han escanejat ells mateixos prèviament. En que consistien aquestes pràctiques? Doncs en fer dissenys d'estructures metàl·liques que posteriorment cobriran amb ceràmica.\nEl centre de fresat SINELDENT ens ha oferit la possibilitat de convertir aquests dissenys virtuals en quelcom físic i aquesta setmana els hem rebut. Des d'aquí volem agrair el seu suport. Gràcies a ells els nostres alumnes podran veure i posar en pràctica el procés sencer.\nPodeu conèixer més sobre aquest centre mitjançant la seva web: www.sineldent.com


RT @jordicarmona: Prohibir no educa. Cal formar ciutadans lliures i amb criteri. I per altra banda persones amb competència tecnològica i c… 1 day ago\nRT @xlopez80: Esfer@ sense funcionar,informes de competències bàsiques de 6è erronis.... @educaciocat potser el destí ens està dient que am… 2 days ago\nRT @ruthi1980: Com hem viscut aquest curs? 6prmsadako.wordpress.com/2019/06/19/com… vía @wordpressdotcom 2 days ago\nRT @escolasadako: Ahir a @escolasadako vam viure el darrer #CamíAprenentatgeSDK Una estona guiada pels nois i noies d’#ESO4SDK en el seu da… 4 days ago\nRT @Ratoliva1: Final d'etapa, trànsit cap a un nou repte. Adèu Sadako, hola Josep Pla. A poc a poc anem fent camí. Ha estatt un bonic i emo… 4 days ago\nRT @msayrach: 🚀 #PRM4SDK Comencem el viatge pel darrer #CamíAprenentatgeSDK @escolasadako acompanyats dels companys/es de #ESO4SDK 👩👦👨👧 h… 5 days ago\nRT @TeacherAnnaSDK: Moments de qualitat. Moments per compartir. Moments de creixement. Moments Sadako. #CamíAprenentatgeSDK https://t.co/a… 5 days ago\nRT @ruthi1980: Els Cercles de Diàleg han format part d’aquest sisè #CamíAprenentatgeSDK a @escolasadako https://t.co/07RYaCixow 5 days ago\nTant camí recorregut i tant camí encara per recórrer! Ha estat un privilegi formar part d'aquest petit somni fet re… twitter.com/i/web/status/1… 5 days ago\nRT @escolanova21: Vint-i-cinc directors/es de la xarxa d’escoles de Finlàndia @enorssi responsables de formació universitària de docents vi… 2 weeks ago


Comença la temporada d’esquí…\nAra que comença la temporada d’esquí des d’OPTICA2000 volem incidir en la importància de protegir els nostres ulls a la neu. Si ets un apassionat d’aquest magnífic esport a més d’aconseguir un equipament còmode i un material esportiu adequat que et permeti gaudir a la pista, recorda que també es fonamental disposar de protecció adequada pels ulls.\nÉs imprescindible protegir-los sempre, i especialment a la neu, ja que l’alta radicació UV produeix, si no portes ulleres per protegir-te, enrogiment i llagrimeig, picor i el que es coneix com queratitis, que pot explicar-se com una reacció de la nostra còrnia i dels teixits adjacents, com quan la pell s’enrogeix pel sol al no fer servir crema solar.\nI què és el que s’ha de tenir en compte a l’hora de comprar un bon equipament per als ulls? Els filtres solars. Al nostre bloc, ja us vam explicar quin tipus de filtres solars hi ha al mercat. Recuperarem la informació perquè la recordeu. Els filtres solars es classifiquen en funció de la quantitat de llum que absorbeixen i tots filtren la radiació UV. N’hi ha quatre tipus:\nFiltre 0: Absorbeix entre el 0 i el 19% de llum. És l’adequat per utilitzar en interiors amb cels molt coberts.\nFiltre 1: Absorbeix entre el 20 i el 56% de llum. És perfecte per aquells dies amb lluminositat lleu, sobretot a les ciutats (zones urbanes).\nFiltre 2: Absorbeix entre el 57 i el 81% de llum. És l’adequat per a dies de lluminositat mitjana.\nFiltre 3: Absorbeix entre el 82 i el 91% de llum. És l’adequat per als dies de gran lluminositat i per anar a la platja o a la muntanya.\nFiltre 4: Absorbeix entre el 92 i el 97% de llum. És per quan fa un sol extrem i per fer activitats com l’esquí o esports d’alta muntanya. El seu ús està prohibit per conduir.\nSens dubte, el filtre solar adequat per practicar esquí és el 4. Així que, tingues en compte aquesta dada quan vulguis comprar l’equipament de muntanya. Des d’OPTICA2000 et recordem que, a l’hora de protegir-te els ulls, no escatimis, ja que és la teva salut la que està en joc. Tria sempre unes ulleres de sol que comptin amb les sigles CE. D’aquesta manera t’asseguraràs que han superat tots els controls de qualitat i que són aptes per fer servir.\nEls nostres professionals t’esperen al centre més proper. A OPTICA2000, tenim cura de la teva salut visual! Bona jornada d’esquí!


AMIDA demana a les empreses privades adaptar els espais i accesso\nAMIDA demana a les empreses privades adaptar els espais i accessos a la diversitat funcional\nL'Associació de Persones amb Diversitat Funcional (AMIDA) demana que l'empresa privada se sumi al disseny d'espais adaptats. Des de l'Institut Gutmann alerten que l'avenç de la medicina fa que cada vegada hi hagi més persones que sobreviuen a malalties però que conviuen amb una discapacitat la resta de la vida. Aquest dimarts a la jornada 'Ciutat amable' s'ha parlat dels reptes que cal afrontar perquè totes les persones puguin gaudir de l'entorn sense distincions.\nLes societats del futur tenen un repte, crear entorns accessibles per al gran ventall de diversitat funcional que existeix. L'Institut Gutmann alerta que cada vegada hi ha més diversitat funcional resultat de malalties greus, com l'ictus, que actualment tenen un gran índex de recuperació. Avui dia suposen un 70% de les persones ateses a l'institut.\nJosep Maria Solé, membre del Patronat i del Consell Social de l'Institut Guttmann, incideix en què "hem d'aconseguir que la capacitat de supervivència de moltes situacions que abans suposaven la mort i les discapacitats de sempre no suposin viure de forma diferent ni participar de la societat de forma discriminatòria". I per aconseguir-ho, afegeix, "hem de lluitar".\nLa presidenta d'AMIDA, Agustina Grandvallet, ha dit que s'ha fet molt per la mobilitat i l'accessibilitat en espais públics però s'ha de continuar treballant per millorar senyalitzacions, accessos i entorns adaptats.\nAquest dimarts l'accent s'ha posat en el camp de l'empresa privada. Grandvaller denuncia que "ens trobem amb comerços que s'inauguren sense ser accessibles o que es reformen i no tenen en compte, per exemple, els lavabos adaptats".\nLa jornada 'Ciutat amable' organitzada per Autea i AMIDA ha aplegat aplegat professionals de diversos àmbits.\nEn la seva intervenció el ministre d'Ordenament Territorial, Jordi Torres, ha destacat que ben aviat s'inaugurarà el tram de desviació de Sant Julià de Lòria i que es començarà a treballar en l'estudi per treure el trànsit del centre de la Massana que avui dia assumeix 15.000 vehicles diaris.


La Garrotxa frega el centenar de casos de COVID-19 identificats segons Salut - Garrotxa Digital\nLa Garrotxa frega el centenar de casos de COVID-19 identificats segons Salut\nOlot - Publicat a les 15.25\nComentaris tancats a La Garrotxa frega el centenar de casos de COVID-19 identificats segons Salut\nDes d’aquest dilluns el Departament de Salut permet consultar les xifres de casos positius i negatius identificats del nou coronavirus per municipis.\nSegons les dades publicades al web de l’ Agència de Qualitat i Avaluació Sanitàries de Catalunya (AQuAS), a la Garrotxa s’han fet gairebé 200 testos, 99 dels quals han donat positiu. L’aplicatiu permet saber quants casos s’han detectat en una quinzena de municipis. El major nombre de casos el registra Olot, amb 72 positius i 54 negatius. El segueixen La Vall d’en Bas amb 7, les Preses amb 5 i Sant Joan les Fonts amb 4. Segons les dades de Salut, amb prop d’un centenar de confirmats, la Garrotxa és la tercera comarca de la demarcació amb més afectats.\nL’hospital d’Olot confirma dues morts i una alta aquest diumenge per COVID-19\nL’Hospital d’Olot incorpora estudiants de disciplines mèdiques a fer de voluntaris en tasques administratives\nJuntsxCat Olot proposa destinar un milió d’euros a obres de millora en els centres educatius en els propers quatre anys\nEl candidat de Junts per Catalunya Olot, Pep Berga, diu que els darrers anys l’actuació municipal s’ha hagut de concentrar en el manteniment dels serveis educatius i la facilitació de l’accés als infants amb menys recursos, però que de cares al proper…\nEl FC Barcelona, guanyador de la 7a edició del Memorial Enric Rodà\nEl camp municipal d’esports de Bosc de Tosca va acollir dissabte un dels esdeveniments més destacats del club, el memorial d’Enric Rodà Serra 'Licu'. El prestigiós torneig de futbol 7 d'alevins va celebrar enguany la seva setena edició i ha comptat amb…\nEls jutjats d’Olot investiguen la difusió per mòbil d’uns vídeos de contingut sexual sense el consentiment de l’afectada\nEls jutjats d’Olot continuen la instrucció pel cas del noi olotí que presumptament ha difós diversos vídeos de contingut sexual amb la seva exparella a través de Whatsapp. El noi ja ha estat detingut pels fets. Els jutjats d’Olot investiguen l’abast…\nADRINOC i l’Observatori del Paisatge signen un conveni per la conservació de les construccions de pedra seca\nL'Associació per al Desenvolupament Rural Integral de la zona Nord-Oriental de Catalunya, ADRINOC, ha signat un conveni amb l'Observatori del Paisatge de Catalunya per fomentar la conservació de les construccions de pedra seca. 'Col·labora x Paisatge' vol treballar…


El dia 9 de novembre es commemorava la ‘Kristallnacht’, l’atac planificat dels nazis contra propietats jueves al Reich alemany l’any 1938. L’atac, un pogrom antisemita en tota regla, va deixar més de 100 morts, 30.000 jueus deportats, 7.000 comerços i 1.000 sinagogues cremats. Europa exorcitza els seus fantasmes del passat tot organitzant actes per a commemorar aquella fita antisemita que molts historiadors veuen com l’inici de l’Holocaust.\nPerò, pel que sembla, en alguns d’aquests actes creuen que no cal convidar-hi els jueus d’avui.\nUnitat contra el Feixisme, SOS Racisme, Amical de Mauthausen i Stop Mare Mortum van organitzar un acte de commemoració de la Kristallnacht a Barcelona el dia 9 de novembre. No van considerar necessari de convidar-hi cap representant de les comunitats jueves de Barcelona. Van argüir que el seu record de la Kristallnacht se centrava en el Dia Internacional de la Lluita contra el Feixisme. No deixa de ser curiós que l’acte se centrés en la ‘desmemòria europea’. La desmemòria europea transmuta una de les agressions antisemites més importants del segle XX en ‘lluita contra el feixisme’. No deixa de ser curiós que Unitat contra el Feixisme organitzés el 19 de febrer passat un acte contra la islamofòbia i hi convidés una notable representació islàmica. En aquest cas, es va convidar qui, en justícia, tocava.\nAvui més que mai la memòria de l’Holocaust –en la qual s’insereix la Kristallnacht– s’empra per a unes altres qüestions polítiques absolutament legítimes. A l’acte sense jueus que les forces suposadament antiracistes i antifeixistes van organitzar a Barcelona es van denunciar les persecucions de les minories, dels immigrants i dels refugiats, entre més. Això no obstant, l’ideal ètic i de justícia que es volia defensar per a les víctimes d’avui feia que l’element primigeni del que es commemorava desaparegués per la necessitat de rescabalar el present mitjançant el compromís polític. En aquestes circumstàncies, l’ús polític de l’Holocaust que exclou el jueu com a víctima és èticament problemàtic.\nQuan Maria Àngels Anglada va escriure ‘El violí d’Auschwitz’ volia recordar i dignificar la memòria de totes les víctimes, identificada en el jueu de l’Holocaust. El seu relat, de compromís polític i benintencionat, malda per representar el jueu com la víctima propícia, però la despulla dels elements d’identitat més notables. És alhora un exercici lloable i inquietant: la víctima és específicament jueva perquè l’Holocaust va ser el fenomen exterminador de l’antisemitisme modern. Però la víctima no té identitat perquè cal reivindicar totes les víctimes i una idea igualitària de víctimes. És un exercici remarcablement radical, just i saludable, si bé ignora que l’Holocaust es va produir justament per la condició única del jueu en el pensament occidental.\nEls organitzadors antifeixistes de l’acte sense jueus de Barcelona han fet un pas més enllà: no solament han sostret la condició jueva de la víctima, sinó que han apartat el jueu, especialment el jueu viu, supervivent, i els seus descendents. Aquesta necessitat de desjudaïtzar un esdeveniment històric profundament jueu no s’opera en benefici d’una extrapolable universalitat de la víctima jueva, sinó que hi va a la contra: el jueu esdevé la víctima absent i exclosa.\nEn realitat, quan la víctima jueva desapareix del propi relat històric, s’opera una universalitat netament negativa. El filòsof insígnia de l’esquerra global, Slavoj Zizek, parla al seu darrer llibre, ‘Trouble in Paradise’, d’aquesta universalitat negativa en l’elecció simbòlica del jueu i del sionisme. Per Zizek, l’exemple més clar és la focalització exclusiva i privilegiada de la guerra àrabo-israeliana en tant que modèlic conflicte imperialista, colonialista i racista. Quan l’activista empra el ‘cas exemplar’ d’Israel-Palestina per il·lustrar tots els conflictes de natura semblant, construeix un universal negatiu simbòlic que només justifica aquesta existència i aquesta exemplaritat pel llegat antisemita del passat que el nodreix. Breu, Zizek, tot denunciant els greus problemes ètics de la política israeliana, considera que l’atenció especial que rep Israel es causa per l’antisemitisme bàsic que nodreix l’antisionisme i que serveix per a ocultar l’autèntic conflicte d’Israel-Palestina, que és de lluita de classes al dellà de sistemes de poder.\nQue la commemoració de la Kristallnacht esborri el jueu del present de la memòria del seu passat és antisemitisme. Forma part de l’energia i discurs antisemites del passat que es vol recordar per combatre. L’oblit, absència i exclusió del jueu és el pitjor greuge a la memòria de les víctimes, de la víctima jueva i de totes les víctimes, ja sigui del feixisme o de qualsevol altra causa. Si els defensors de l’antifeixisme i l’antiracisme avui vulneren aquest principi ètic tan fonamental, el seu combat polític i moral no solament és fútil, sinó que és lesiu, tant en la història com en el present.


AMPA Escola Bressol Virolet: EBM VIROLET\nCarrer Molí de la Torre, 169\n93 465 10 47\nCodi del centre 08072504\nMatí: Entrada de 8.45 a 9.30h. Sortida d’11.45 a 12h.\nTarda: Entrada de 15 a 15.15h. Sortida de 16.30 a 17h\nServei d'acollida: de 7.45 a 8.45h i de 17 a 18h\nPeríode lectiu: de setembre a juliol (ambdós inclosos)\nPeríode d'adaptació progressiu que permet respectar el ritme de l'infant\nParticipació dels pares i de les mares: Consell Escolar, AMPA, Tallers formatius, Activitats i festes que s’organitzen a l'escola.\nCapacitat: 107 places\n1 aula 0-1 any: 8 alumnes màxim\n3 aules 1-2 anys: 13 alumnes màxim per aula\n3 aules 2-3 anys: 20 alumnes màxim per aula\nInstal·lacions: Aula de psicomotricitat, Sala polivalent, Espai dormitori integrat a l'aula. Aules molt lluminoses, Espai per a l'alletament, Pati ampli amb arbres i enjardinat. Menjador escolar amb cuina pròpia. Edifici sense barreres arquitectòniques.\nOferta formativa: 1r cicle d'educació infantil.\nAcull els infants de tota la ciutat però majoritàriament de la zona de Bufalà i Morera. Les seves instal·lacions estan pensades per al desenvolupament integral de l'infant. El projecte pedagògic de l'escola s’emmarca en els principis d'educació inclusiva i coeducadora posant especial èmfasi a l'atenció individualitzada, la diversitat i al ritme de desenvolupament propi de cada nen o nena. La nostra linia metodològica parteix del respecte a l'infant com a persona, la llibertat de moviments, l'expressió de sentiments, l'acurada relació adult-infant i l'adquisició d'hàbits higiènics i saludables. Compartim un projecte comú: el d'acompanyar els infants en el seu procés de creixement, dins d'un ambient obert i acollidor per a tots els infants i les seves families, amb espais preparats per oferir un clima agradable en un ambient distès que fomenti la participació de les families.\nProjectes singulars: Programa Thao" (promoció alimentació i hàbits saludables). Projecte de transició al segon cicle d'educació infantil (parvulari). Projecte de col·laboració amb el Centre de Desenvolupament Infantili Atenció Precoç (CDAP). Projecte de col·laboració amb el Departament de Salut de l'Ajuntament de Badalona.\nMés informació de l'Escola Bressol Municipal Virolet a la web de l'Ajuntament de Badalona. També podeu veure més imatges i algun vídeo en aquest enllaç.


El fet casteller | femturisme\nEls castells són una de les tradicions per excel·lència de la cultura catalana, centenars de persones unides per desafiar la gravetat i enfilades unes damunt les altres per fer construccions que han arribat fins als deu pisos. Les menudes enxanetes que coronen l'estructura en aixecar la mà, són el símbol representatiu dels castells, però la força, l'equilibri, el valor i el seny que hi ha darrera d'aquest gest han permès que aquesta tradició centenària es mantingui i encara posi la pell de gallina als seus espectadors.\nEndinsar-se al fet casteller durant al mes d'agost suposa traslladar-se al Camp de Tarragona i al Penedès, comarques bressol d'aquesta tradició i on actualment hi ha la majoria de les colles i actuacions més importants de la temporada.\nPer entendre el fet casteller, cal saber que és una activitat que es remunta a principis del segle XIX i d'origen vinculat amb els balls de festa de la pagesia del sud de Catalunya que acabaven amb petites construccions. Es creu que a base de crear rivalitat per fer aquestes construccions més altes sorgeixen el que avui dia coneixem com a castells.\nLes construccions es compten segons l'amplada (el número de persones a cada pis) i l'alçada (el número de persones una damunt de l'altre) tenint en compte que la pinya (la base del castell) i els nens que pugen sols al capdamunt (acotxador i enxaneta) compten com a pisos separats. Quan una colla fa castells de sis pisos es considera que ja té prou nivell per actuar a plaça i les millors colles aixequen construccions de fins a nou i en moments puntuals, deu pisos.\nEl fet casteller es caracteritza per la unió de moltes generacions amb un únic objectiu, ser en un lloc on tothom hi pot tenir alguna funció, per ser una activitat que uneix en igual mesura i de manera imprescindible el seny i la rauxa.\nAgricultura i rivalitat castellera a Valls\nDes de fa 55 anys el centre de la ciutat de Valls acull el Firagost, un punt d'exposició i venda d'articles relacionats amb el camp i objectes tradicionals de la zona; vins, caves, fruits secs, artesania, maquinaria agrícola, bestiar... El dimecres 5 d'agost al vespre, enmig d'aquests escenari s'hi celebra una trobada castellera amb les dues colles de la ciutat, la Colla Joves Xiquets de Valls amb camisa vermella i la Colla Vella dels Xiquets de Valls amb camisa rosada.\nÉs un fet únic que una ciutat de 24.000 habitants tingui dues colles castelleres centenàries i que ambdues estiguin al capdavant de la classificació aixecant castells de fins a nou i deu pisos. La rivalitat entre els dos grups és molt apreciable en les actuacions on s'enfronten cara a cara i a la seva ciutat, un espectacle que us convidem a viure en directe a la capital de l'Alt Camp.\nMare de Déu d'Agost a La Bisbal del Penedès\nEl 15 d'agost, La Mare de Déu d'Agost, és festiu a tot Espanya i Festa Major a La Bisbal del Penedès, un petit poble de 2500 habitants que veuen multiplicar la seva població en motiu d'una trobada castellera. S'hi reuneixen tres de les millors colles del món casteller que mouen cadascuna prop de tres-centes persones i un nombrós públic d'arreu de Catalunya.\nSant Magí omple de color la ciutat de Tarragona\nPocs dies després ens traslladem a Tarragona, on cada 19 d'agost es reuneixen les quatre colles de la ciutat per celebrar La Diada Castellera de Sant Magí. Els Xiquets de Tarragona amb camisa rallada vermell i blanc, la Jove Xiquets de Tarragona amb camisa lila, els Xiquets del Serrallo amb camisa blava i els Castellers de Sant Pere i Sant Pau amb camisa verda omplen la plaça de les Cols de colors i vida sota un imponent sol d'agost.\nLa rivalitat de l'actuació té lloc entre les dues primeres colles Xiquets de Tarragona i la Jove Xiquets de Tarragona que ambdues situades entre les deu millors colles del món casteller, aixequen construccions d'entre vuit i nou pisos, garantint un molt bon espectacle. Les altres dues colles, del Serrallo i de Sant Pere i Sant Pau (dos barris de Tarragona) estan ambdues a la part baixa de la classificació aixecant castells de sis pisos i en comptades ocasions de set.\nArboç una colla petita entre les més grans\nLa ciutat de l'Arboç ha estat seu de grans actuacions al llarg de la història tot i que la població no sempre ha tingut colla. La colla de la ciutat, els Minyons de l'Arboç amb camisa vermella, va néixer a mitjans del segle passat, el 1958; però va restar inactiva durant quasi trenta anys, del 1974 al 2003 en que a base de celebrar grans diades a la seva plaça els arbocencs van revifar la colla fins a portar-la a fer castells de vuit pisos.\nEl dia 23 d'agost, dia en que es celebra l'actuació castellers més destacable, amb la colla local i tres colles grans convidades, hi té lloc una altre coneguda festa tradicional, la carretillada. Es tracta d'un espectacle de foc on durant prop de trenta minuts i sense donar lloc a cap moment de pausa, una cantonada de la Plaça de l'Ajuntament de l'Arboç s'omple de foc.\nSant Fèlix, la diada castellera per excel·lència\nNo podem parlar de castells i actuacions del mes d'Agost sense acabar amb la gran cita de la temporada, la Diada de Sant Fèlix a Vilafranca, el 30 d'agost.\nEs tracta d'una plaça on sota un imponent sol i enmig de molta gent té lloc l'actuació més espectacular de la temporada. En aquesta plaça les quatre millors colles del rànquing casteller, Castellers de Vilafranca, la Colla Vella Xiquets de Valls, la Colla Joves Xiquets de Valls i els Minyons de Terrassa amb camisa malva, es troben per intentar descarregar les seves millors construccions, és un dia que està permès arriscar una mica per sortir victoriós de la plaça.\nAquesta actuació es celebra a Vilafranca en el marc d'una de les Festes Majors més castelleres, ja que la ciutat té dues colles, Castellers de Vilafranca, i una de més petita, Xicots de Vilafranca amb camisa vermella, que actuen quasi tots els dies de la festa, així que si teniu ganes de castells, no dubteu en visitar aquesta ciutat.\nTambé et pot interessar: Viu l'emoció dels castells


Desfermant l’apocalipsi. | 6Qmrkd bloc\nEscric aquestes ratlles el dia de la fí del Món, i coincidint, per cert, amb el divendres de la investidura d’Artur Mas com a President de la Generalitat de Catalunya. Si ho esteu llegint voldrà dir que la profecia dels Maies no s’ha esdevingut. Però ara vull parlar més aviat de l’apocalipsi; que segons el diccionari del IEC, es refereix a “…un antic escrit jueu o cristià que pretenia manifestar, mitjançant una revelació celestial, un coneixement fins llavors secret del passat, del present i del futur.” Pel que sembla el document signat entre CiU i ERC, i anomenat “Pacte per la Llibertat” ha estat el desfermador. No el confongueu amb l’altre Pacte per la Llibertat, que als anys 70 va suposar la participació del PSUC a les instàncies unitàries de l’antifranquisme. La revelació secreta del “Pacte per la Llibertat” del 2012 és un referèndum d’autodeterminació pel 2014. Tot i que en Junqueras ha dit que podria avançar-se la celebració del referèndum, en cas que l’Estat Espanyol augmenti la seva “pressió” sobre Catalunya. En la meva modesta opinió, aquesta “pressió” ja s’està exercint des de “sempre”, i ara simplement s’aguditzarà. Estem vivint ja sota una guerra econòmica de l’Estat contra Catalunya. La magnitud de l’apocalipsi econòmic i polític que se’ns ve a sobre, no donarà per tant de temps d’espera. En dies o setmanes passarem a una guerra política insostenible. El famós full de ruta, indicava que la consulta o referèndum, per ser legal, calia que estigués emparada per la Llei de Consultes del Parlament de Catalunya. Que aquesta llei seria promulgada, i immediatament es convocaria el referèndum. La qual Llei de Consultes seria titllada d’inconstitucional i prohibit el referèndum per part de l’Estat. Arribats en aquest punt, ens hauríem d’acollir a l’empara del Dret Públic Internacional, per a donar el següent pas, que no pot ser altre que la declaració unilateral de l’independència, aquest mateix 2013. Per tant haurem de ser molt valents i aguantar l’embat. Dèiem fa poc que #tenimpressa però els esdeveniments es precipitaran, i anirem molt més ràpids encara.\n← Endavant amb la il·lusió, ara més plural.


Associació Fotogràfica Jaume Oller: IL·LUMINA'T\nEl pròxim divendres 11 d'octubre tenim la segona sessió d'Il·lumina't. Portarà l'Eulàlia el seu Raw per revelar? Sabeu que en Jordi i en Jaume han quedat per fer un 1 a 1 amb Lightroom? Hi haurà examen sorpresa de l'última sessió?\nAprofitem per informar-vos i engrescar-vos a visitar la web www.afjaumeoller.cat i visitar el nou apartat d'Il·lumina't on podeu participar en diferents fils de conversa o crear un que creieu que pot ésser d'interès general.\nUs esperem a les 19:30h al CCívic Nord!!\nPublicado por Martina Martinez en 22:44


Ziguinchor rep els 50 contenidors d’escombraries que l’Ajuntament de Vic hi va enviar — Ajuntament de Vic\nSou aquí: Inici → Notícies → Ziguinchor rep els 50 contenidors d’escombraries que l’Ajuntament de Vic hi va enviar\nZiguinchor rep els 50 contenidors d’escombraries que l’Ajuntament de Vic hi va enviar\nL’objectiu és que se’ls pugui donar un segon ús en el marc d’un projecte de recollida de residus urbans i sensibilització de la població senegalesa\nRebuda de contenidors a Ziguinchor\nLa ciutat de Ziguinchor, al Senegal, ha rebut els contenidors d’escombraries que l’Ajuntament de Vic els va enviar fa unes setmanes. Es tracta de 50 contenidors de recollida d’escombraries als quals se’ls donarà un segon ús en el marc d’un projecte de recollida de residus urbans i sensibilització de la seva població. De moment aquests contenidors només serviran per donar resposta al barri del centre de la ciutat com a prova pilot del projecte, amb l’objectiu que més endavant aquest sistema de recollida es pugui anar expandint a la resta de barris de la ciutat.\nLa implementació d’aquests primers contenidors d’escombraries no només suposarà l’inici d’una planificació en la recollida, sinó que també servirà per sensibilitzar a la població sobre la importància de dipositar les deixalles en un contenidor on després aquestes seran tractades per evitar que contaminin el medi ambient i la salut de la seva població.\nZiguinchor, una ciutat amb més de 300.000 habitants, no ha tingut mai un bon servei de recollida de residus. Fins ara només ha comptat amb un abocador on van a parar-hi totes les deixalles que la gent abandona lliurement pels carrers de la ciutat.\nL’arribada d’aquests contenidors significa un recurs important per fer front a les grans mancances tècniques i materials que té aquesta administració local en l’àmbit de la recollida i la gestió de residus. Sobretot perquè els contenidors formen part d’un projecte més ampli de cooperació i capacitació tècnica amb una missió clara de millorar la gestió dels residus urbans en aquesta ciutat del Senegal, aprofitant l’experiència vigatana en la prevenció i el reciclatge, tal com explica el regidor de Cooperació Josep-Ramon Soldevila.\n0,7% dels impostos directes en cooperació\nL’Ajuntament de Vic actua per contribuir al desenvolupament sostenible i per la protecció dels drets humans impulsant projectes centrats sobretot en l’educació, la formació, l’accés a l’aigua i el desenvolupament econòmic en països desafavorits. El Pla Director de cooperació internacional de Vic 2018-2021 és el marc de referència d’aquesta política de cooperació municipal, a la qual es destina un 0,7% dels impostos directes que rep l’Ajuntament.


Publicat 2/4/2020 14:26:27 +02:00CET\nLa consellera de Presidència i portaveu del Govern, Meritxell Budó, ha anunciat aquest dijous que la Generalitat recarregarà les targetes moneder destinades a les famílies que reben la beca menjador per 15 dies més després d'haver esgotat els primers 15 dies.\nHo ha dit en roda de premsa telemàtica després que el president de la Generalitat, Quim Torra, i el conseller d'Educació, Josep Bargalló, s'hagi reunit amb el Consell Escolar de Catalunya.\nBudó també ha avançat que durant el mes d'abril es farà el pagament de dos mesos del mòdul a l'escola concertada per donar "liquiditat" a aquests centres davant la crisi sanitària del coronavirus.\nPreguntada per si la Generalitat ha enviat ordinadors i material informàtic a les famílies més vulnerables perquè els alumnes puguin fer des de casa les seves tasques escolars, ha dit que des de la Conselleria d'Educació s'estan analitzant quines són les necessitats dels alumnes i de quins recursos disposen, i ha assegurat que la prioritat són els centres de màxima complexitat.\nAixí, ha apuntat que una de les possibles mesures que s'està treballant és recuperar els dispositius mòbils i els ordinadors que s'han quedat dins de les escoles per lliurar-los a les famílies que no disposin d'aquests recursos.


L’església en el punt de mira | Notícies TGN - Notícies de Tarragona Diari Digital\nL’església en el punt de mira\nEscàndol a la diòcesis de Tarragona per presumptes casos d’abusos de menors\nPer Redacció NoticiesTGN. Actualitzat el 08/02/2019\nPintada feta aquesta passada nit a la façana de l'Arquebisbat de Tarragona en referència a les paraules de Pujol.\nL’aparició de presumptes casos de pederàstia en els quals ciutadans denunciaven abusos de capellans del territori ha posat contra les cordes l’Arquebisbat de Tarragona que, tot i criticar aquestes conductes en veu del seu màxim representant, Jaume Pujol, ha dut a terme declaracions polèmiques com que els preveres acusats «passaven per un mal moment». De moment, l’escàndol ja ha fet dimitir a dos preveres i coincideix amb la renúncia de l’arquebisbe de Tarragona per haver complert els 75 anys.\nUn dels preveres denunciats ja és mort però n’hi ha dos que han abandonat les parròquies que portaven. És el cas del mossèn Xavier Morell que ha estat el primer a informar a la premsa que «davant les darreres notícies aparegudes en els mitjans de comunicació vers la meva persona, tot i que els fets ocorreguts no impedeixen exercir el ministeri en aquestes parròquies i en bé d’elles, d’acord amb el Sr. Arquebisbe he decidit demanar absentar-me’n un temps».\nL’altre acusat, mossèn Josep Maria Font Solé, també ha fet públic que «davant les notícies publicades en els mitjans de comunicació vers la meva persona i d’acord amb el Sr. Arquebisbe i en bé de les parròquies on estic exercint el meu ministeri, he demanat poder ser rellevat del meu càrrec de rector de les parròquies de Sant Jaume Apòstol d’Arbeca, de Sant Martí de Sant Martí de Maldà (i església del Dolç Nom de Maria del Vilet), de Sant Jaume Apòstol de Belianes, de Santa Maria de Maldà, de Sant Jaume Apòstol de Nalec, de Sant Miquel dels Omellons i de la Transfiguració del Senyor de Rocafort de Vallbona».\nL’arquebisbe mateix va decidir matissar les seves paraules i explicar que «algunes pàgines webs i xarxes socials destaquen en els seus titulars una reflexió meva en el sentit que els sacerdots en qüestió van tenir «un mal moment». Alguns han interpretat aquestes paraules com si pretengués rebaixar la importància dels fets. Desitjo aclarir que qualsevol actuació d’aquest tipus, impròpia de ningú i més encara d’un prevere, em sembla gravíssima. Per això he demanat perdó en nom de l’Església de Tarragona i m’he posat personalment i l’Arquebisbat a disposició d’escoltar a les víctimes».\nL’arquebisbe fa 75 anys\nSeguint el procediment establert pel Codi de Dret Canònic (cànon 401) un bisbe diocesà en complir els setanta-cinc anys d’edat «és pregat que presenti la renúncia del seu càrrec al Summe Pontífex, el qual, després de sospesar totes les circumstàncies, proveirà».\nSegons aquest protocol, l’arquebisbe metropolità de Tarragona, Mons. Jaume Pujol, en complir aquest divendres, dia 8 de febrer, els setanta-cinc anys d’edat ha de presentar la seva carta de renúncia posant a disposició del Sant Pare el seu càrrec.\nPreveient la proximitat de l’edat de jubilació, moltes vegades abans de la mateixa s’inicia el procés de provisió de la seu que quedarà vacant. Pertoca a la Nunciatura Apostòlica de cada país, encapçalada pel Nunci, iniciar una sèrie de contactes amb els bisbes de la Conferència Episcopal Tarraconense, alguns dels membres de l’Església diocesana i també amb la Conferència Episcopal Espanyola.


JOSEP MARIA GARCIA I PÉREZ: 20/05/07 - 27/05/07\nAnònim o la pena de no tenir personalitat\nÉs quan esdevé una malaltia que necessita tractament i ajuda. Normalment aquest tipus d'anònim viu en un món diferent, un món d’odi, tristesa, solitud, “ego-ecliptic”.\nPublicado por Josep Maria 5 comentarios Vínculos a esta entrada\nSALVEM LA VALL DE CARDÓS\nEl senyor Josep Lladós Comenge, que viu a Nova York, vol comprar els dos càmpings, la serradora de la Vall de Cardós i moltes hectàrees agrícoles per a construir un camp de golf de 18 forats amb el seu gran complex turístic: 200 habitatges de luxe, 4 hotels de 5 estrelles, zones comercials de categoria en diversos punts de la comarca, zones d’spa, etc. A més, té previst obrir un túnel que comuniqui el Pallars amb Andorra, la qual cosa pot ser l’inici d’una invasió de capital andorrà que inverteixi en totxo i ciment a les valls directament lligades al país veí. Aquest projecte, que encara no està aprovat, destruirà el paisatge pirinenc, planteja un model elitista i excloent que poc té a veure amb la realitat social i cultural del Pallars, i a més, es vol dur a terme en uns moments en què la manca d’aigua és un problema greu fins i tot en aquestes valls pirinenques. Si vols fer pressió per aturar-lo, adhereix-te al manifest a:\nInformació de: Sebastià Garcia i Pérez - Les Borges Blanques\nJOC DE COLORS ( INTENT DE RENOVACIÓ )\nAquest és el disseny original de CIU a la campanya.\nAquest és el disseny, desprès de la denúncia d’ús de material propietat de tots els Vallromanins per campanya de CIU. És el mateix, ara faig anar un color diferent, ara faig efecte mirall al dibuix, i ja està., solucionat.\nDefinitivament ens prenen a tots, i dic TOTS, els Vallromanins per idiotes.\nCrec que per part de CIU ha estat pitjor el remei que l’apropiació original de material pagat per tos els Vallromanins\nEtiquetas: CIU, utilitza´ns\ncontinuïtat o renovació x David Ricart\nEl proper diumenge 27 de maig només hi ha dues opcions, dues possibilitats de vot. Ja ho sé que es presenten sis llistes, però només hi ha dues opcions: Votar continuitat: votar CiU, Ivall o PSC, que representen el mateix, que han governat conjuntament i no dubtaran a tornar a fer-ho, que tots tres han estat d’acord ha fer un POUM que preveu triplicar la població, tots tres volen fer pisos al camp de futbol, i els tres es pensen que governar vol dir no escoltar, no consensuar i no acceptar fer un debat de candidats.\nI l’altra opció és votar renovació, votar MésxVallromanes-Esquerra. si ja us està bé el que tenim podeu votar CiU, IVall o PSC, però si voleu fer possible la renovació només podeu votar MésXVallromanes-Esquerra. Guanyarem, estic convençut que diumenge serem la llista més votada. Però amb això potser no n’hi haurà prou, ens cal treure majoria, i si ens ajudeu podem aconseguir-ho. Perquè sabem que la majoria de veins i veines de Vallromanes volen, com nosaltres volem, un poble verd, petit i tranquil i la garantia per tenir això som nosaltres, és una majoria renovadora, una majoria de MXV.Esquerra.\nArticle de: David Ricart\nEnllaços de : Josep María Garcia\nEtiquetas: CIU, david ricart, ICV, Josep María Garcia, MxV-ERC, participació, PSC, renovació, utilitza´ns\nPagat amb diners de tots per un ús partidista?????\nper Josep Sagarra (i continúa al seu bloc)________________________________________\nI mentrestant el web de l'ajuntament de Vallromanes, pagat per tothom també, no anuncia activitats de caràcter general per a la població com aquesta, quan és la seva obligació fer-ho (una pàgina web que la paguem tots té com a missió i obligació d'informar de les activitats que es fan als llocs dels quals l'ajuntament de Vallromanes en forma part, com és el cas del Parc de la Serralada Litoral).\nGentilesa de " Itaca2000 " ( Jordi Gomara )\nEtiquetas: CIU, espai vallromanes, Itaca2000, Jordi Gomara, MxV-ERC, participació, poum, renovació, utilitza´ns, vallromanes\nProp de 150 persones van assistir a l’acte central de MxV-ERC, el qual va estar amenitzar per un mag, i on hi va haver discursos de Violant Mascaró i David Ricart.\n“La pluja i el canvi d’escenari d’última hora no van impedir que 130 persones (l’acte més nombrós de tota la campanya electoral) s’acostessin al Casal per gaudir de la xocolatada i l’espectacle de màgia que MxV.-ERC va oferir als assistents abans de presentar el seu programa de propostes. Violant Mascaró i David Ricart van repassar els darrers anys de feina municipal i les propostes que han reflectit en un llibre de fotografies que ha estat distribuït a totes les cases. Al final dels parlaments i de l’espectacle del Màgic Albert, es va oferir un berenar de fondue amb fruita fresca i rebosteria, refrescos i cava a la plaça exterior” ..\nVa haver-hi xocolatada abans d l’espectacle, i piscolabis desprès del mateix.\nBé, la sensació, no deixa de ser la mateixa que fa uns dies al dinar de presentació de la llista:\nMxV-ERC serà la força amb més vots d’aquestes municipals.\nArticle gentilesa de :\nJosep Sagarra i Francesc Serra\nPublicado por Josep Maria 11 comentarios Vínculos a esta entrada\nEtiquetas: david ricart, francesc serra, josep sagarra, participació, poum, utilitza´ns, violant mascaró\nPagat amb diners de tots per un ús partidista?????...


La Cerdanya, 19 de juliol 2017: EL NOU CICLE FORMATIU DE CUINA TINDRÀ 15 ALUMNES – Pirineus TV\nLa Cerdanya, 19 de juliol 2017: EL NOU CICLE FORMATIU DE CUINA TINDRÀ 15 ALUMNES\nUna quinzena d'estudiants s'han inscrit al nou cicle de grau mitjà de Cuina i Gastronomia, que a partir del curs vinent oferirà l'Institut Pere Borrell de Puigcerdà. Aquest dimecres ha tingut lloc a l'ajuntament de la capital ceretana la presentació d'aquesta nova oferta formativa que tindrà una durada de 2 anys i s'oferirà en modalitat Dual. Això vol dir que bona part de l'horari lectiu es dedicarà a fer pràctiques remunerades en empreses del sector, unes pràctiques que els estudiants faran durant el segon curs.\nEn finalitzar el cicle, que consta de 2000 hores lectives, els alumnes obtindran el títol de tècnic en Cuina i Gastronomia que acreditarà coneixements en preparació, manipulació i conservació d'aliments, així com en el servei de sala o rebosteria.\nLa posada en marxa d'aquest cicle es veu en molts bons ulls des del sector, que fa anys demanava formació de qualitat pels joves estudiants que volen encarar la seva carrera professional en el món de la cuina i la restauració, que té un pes important a la comarca. Finalment el departamental d'Ensenyament, el Consell Comarcal de Cerdanya, l'Ajuntament de Puigcerdà, els centres educatius de la vila i les diferents associacions han unit esforços perquè aquest cicle formatiu sigui una realitat.\nPer tal d’adequar les instal·lacions a aquesta nova oferta formativa, l’ajuntament de Puigcerdà s'ha encarregat de rehabilitar la cuina del centre educatiu, que actualment estava en desús. Els treballs han tingut un cost de 60.000 euros.\nEl nou cicle de Cuina i Gastronomia se suma als altres tres que ja ofereix l'INS Pere Borrell: el de Cures Auxiliars d’Infermeria i Atenció a les Persones en situació de Dependència, el de Conducció d’Activitats Físico-Esportives en el Medi Natural i el cicle de Gestió Administrativa.\nParlen al vídeo: JOSEP PERE POLANCO, SERVEIS TERRITORIALS ENSENYAMENT GIRONA - RAMON MOLINER, PRESIDENT CONSELL COMARCAL CERDANYA - ALBERT PIÑEIRA, ALCALDE DE PUIGCERDÀ


Mor una dona de Vic en un accident de cotxe al Pedraforca | NacióDigital\nMor una dona de Vic en un accident de cotxe al Pedraforca\nEl cotxe s'ha precipitat per un barranc en sortir de la via i l'acompanyant ha resultat ferida de gravetat\nper NacióDigital, 22 d'agost de 2020 a les 14:04 |\nUna veïna de Vic, A.R.A de 43 anys, ha perdut la vida aquest matí en un accident de cotxe al Pedraforca. Tal com explica Bombers, l'accident ha tingut lloc en una pista forestal, de la zona del Pla del Collell, i el vehicle ha sortit de la via i s'ha acabat precipitant per un barranc.\nLa conductora ha perdut la vida per l'accident mentre que l'altra ocupant ha resultat ferida de gravetat, ja que ha patit un politraumatisme. Els GRAE l'han atès in situ i el SEM l'ha evacuada en helicòpter fins a l'Hospital Parc Taulí de Sabadell. Aquesta pista, que va de Saldes al pàrquing del peu del Pedraforca, a l'hivern acostuma a estar tancada.\nEls Bombers de Generalitat han rebut l'avís poc abans de les nou del matí. Fins al lloc s'han desplaçat cinc dotacions dels Bombers de la Generalitat amb dues dotacions del Grup d'Actuacions Especials (GRAE), una per terra i l'altre per aire, cinc patrulles dels Mossos d'Esquadra i un helicòpter i dues ambulàncies del SEM.\nAmb aquesta víctima, són 70 les persones que han mort en accident de trànsit aquest any a la xarxa viària interurbana de Catalunya.\nSocietat, Pedraforca, accident de trànsit, accident mortal, pista forestal, accident, SEM, Vic, Osona, Berguedà


Una alumna immigrant aprenent català. Francesc Melcion\nLa nostra és una llengua de primer nivell. Milions de persones vivim plenament en català, fent-lo servir a la feina, amb amics i família i en bona part del nostre oci i consum cultural. No té un estat que el defensi –de fet, els seus poders sovint hi reaccionen oscil·lant entre l’hostilitat i, amb sort, la passivitat– però està ben viu, sobretot per la tossuderia dels que el parlem. I, malgrat algunes visions derrotistes, té futur. Però el destí no està escrit enlloc i el de la llengua depèn del que fem, no només per mantenir-la viva, sinó també per fer-la créixer.\nEl debat sobre el futur de la llengua està obert a tots els nivells. A l’ensenyament –on les ingerències judicials empenyen cap a un centralisme retrògrad– i a l’oci –enmig de la transformació accelerada del sector audiovisual– això és evident, però també cal abordar-lo pel que fa a l’ús social. El català és ara l’idioma prioritari de poc més d’un terç de la població de Catalunya, mentre que fa 19 anys era el de gairebé la meitat. En les últimes dues dècades han arribat 1,1 milions de persones, però culpar-les del retrocés del català és maniqueu, simplista i, per dir-ho pla, un error.\nDirigint-nos en castellà a algú en funció del color de la pell o de la roba l’excloem i li fem més difícil aprendre català\nLa immigració és i ha estat necessària per a la nostra economia, és una constant en la història de la humanitat i parteix del dret que té tothom a buscar-se una vida millor. A més, és inevitable, per moltes filferrades que s’instal·lin; i la majoria dels que han vingut ho han fet per quedar-se. És innegable que necessitem polítiques d’acollida més potents i eficaces per incorporar els nouvinguts a l’ús de la llengua superant el procés de minorització històric de l’Estat, i que això és clau; però també cal una presa de consciència dels que vivim en català i ho volem continuar fent. L’administració no és l’única responsable de l’acollida, la societat d’arribada també ho és.\nDirigint-nos en castellà a algú en funció del color de la pell o de la roba –sigui per microracisme o per l’actitud interioritzada de pertànyer a una comunitat subalterna– l’excloem, l’apartem de nosaltres i li fem més difícil aprendre català. I l’exclusió i el rebuig són la millor manera de condemnar el futur de la llengua. Segons l’última enquesta del CEO, un 76% dels ciutadans estan d’acord amb el model d’immersió lingüística. I aquest percentatge s’enfila al 88% entre els que no tenen el català ni el castellà com a llengua mare. La majoria dels nouvinguts volen aprendre català: fem-los-ho més fàcil, no més difícil. Amb una actitud oberta, pedagògica i basada en la voluntat de compartir ens en podem sortir millor que enrocats en una trinxera.\nllengua català immersió lingüística immigració Migració


ELS ALUMES DEL COR DE MARIA VISITEN LA BIBLIOTECA CARLES CARDÓ DE VALLS - COR DE MARIA - VALLS\nELS ALUMES DEL COR DE MARIA VISITEN LA BIBLIOTECA CARLES CARDÓ DE VALLS\nmaig 21, 2018 | Cicle Mitjà\nEl passat dimarts els alumnes de tercer de primària de l’escola Cor de Maria de Valls van fer una visita a la biblioteca Carles Cardó de Valls. Tot i que molts alumnes ja havien vist com és una biblioteca, d’altres era la primera vegada que hi anaven.\nNomés arribar a la biblioteca ja ens esperava un dels seus treballadors que va ser l’encarregat d’estar tota l’hora amb tots els alumnes. En una sala a la planta inferior de la biblioteca se’ls va explicar com funcionava una biblioteca i quins tipus de biblioteques hi ha per tot Catalunya. Una de les coses que els van explicar, i que més els va sorprendre, va ser el funcionament del préstec d’un llibre en una biblioteca mitjançant un carnet nominal. Molts nens i nenes van tenir moltes ganes de fer-se el carnet després que els expliquessin el funcionament de préstec d’un llibre.\nDurant la segona part de la visita a la biblioteca van poder anar a la part infantil de la biblioteca. En aquest espai, tots els alumnes van poder gaudir d’una petita estona de lectura amb un conjunt de llibres i contes que els van preparar per a l’ocasió.\nDurant tota la visita es va destacar la importància del silenci i el respecte que s’ha de tenir en una biblioteca. Els alumnes van ser conscients en tot moment que estar en silenci és imprescindible per tal de no molestar les persones que conviuen en aquest espai.


The Guardian: “Els dirigents independentistes catalans apel·len a les Nacions Unides per empresonament il·legal”\nEl diari The Guardian publica avui un article en el que es fa ressò de que advocats de Londres, Barcelona i París, que actuen en representació dels presos independentistes catalans, han apel·lat a les Nacions Unides al·legant que estan detinguts il·legalment.\nPer això explica que han presentat comunicacions al grup de treball de la ONU sobre detenció arbitrària, demanant que intervingui en els casos del vicepresident Oriol Junqueras, i també de Jordi Cuixart i Jordi Sànchez.\nEl diari explica, però, que qualsevol determinació formulada per grup, que es reuneix a Ginebra, no serà vinculant per als tribunals espanyols, però serà una clara senyal de desaprovació internacional.\nAra fa dos anys, el grup de treball va declarar que Julian Assange, que roman a l’ambaixada de l’Equador a Londres, estava “detingut arbitràriament”.\nL’advocat responsable de representar als detinguts, Ben Emmerson , va dir ahir en una roda de premsa a Londresque “Espanya ha acusat de càrrecs insostenibles de sedició i rebel·lia els líders de Catalunya … La seva detenció per part d’Espanya és una ofensa als drets humans, dissenyada per evitar la seva funció de representants polítics del poble català.\nEl seu empresonament “se surt del dret internacional”, va dir l’advocat, i els tres veuran negada la seva la llibertat d’expressió, d’associació i de participar en la vida pública”. “Imagineu si el Regne hagués empresonat als líders del Partit Nacionalista Escocès per defensar la independència d’Escòcia. Aquestes detencions són arbitràries i pertanyen a una època passada de la història espanyola “, va declarar Emmerson segons recull el rotatiu anglès.\nEl document de 26 pàgines serà enviat al grup de treball de l’ONU, i és el “primer pas en una campanya legal sistemàtica i àmplia” destinada a alliberar els empresonats, va dir Emmerson.\nThe Guardian: Els independentistes han guanyat les eleccions. El terratrèmol està per arribar\nEl diari britànic The Guardian fa un repàs als resultats de les eleccions a l’estat espanyol, i a la pregunta de si hi ha hagut el terratrèmol que molts auguraven en la política espanyola després de les eleccions diumenge, afirma que la resposta és ras i curt, que no.\nNo, perquè els dos partits tradicionals del sistema, PP i PSOE, encara que han vist com la seva hegemonia de molt de temps s’erosionava mantenen entre els dos més del 50% del total de vots.\nPerò en canvi el diari britànic creu que l’interrogant tàcit que plana sobre el futur pròxim d’Espanya, segueix present, i no es altre que el “tossut problema català”.\nRecorda que el govern català té la intenció de convertir les eleccions del 27-S en un referèndum sobre la independència, i si els resultats de diumenge es repliquen llavors pot realment guanyar. El rotatiu creu que s’ha parlat molt del fet que diumenge passat el principal partit independentista va perdre la ciutat de Barcelona, i que això és sens dubte un cop dur, però que el de que pocs semblen haver-se adonat, és que el camp pro-independència en el seu conjunt ha augmentat el seu suport de forma substancial, i ha guanyat efectivament les eleccions a Catalunya.\nAixò tampoc no vol dir que estigui tot resolt per als partits independentistes quan arribin les eleccions de setembre, on poden obtenir una majoria d’escons al Parlament, però sense una majoria de vots. En qualsevol cas, la confusió està gairebé garantida i, en funció del que succeeixi a continuació, el debat polític estatal en el seu conjunt podria canviar bruscament, i afectar a les eleccions generals del novembre. Això sí que seria un terratrèmol diuThe Guardian.


MARIA ALBA FRASER GAFAS CAMPENY\n1. Habilitats lingüístiques: escoltar, parlar, llegir i escriure.\n2. COMUNICACIÓ ORAL - Comunicació no verbal - Aspectes diversos del discurs oral formal - Planificació del discurs - Consells per parlar en públic - Comunicació oral i docència\n3. Comunicació i assertivitat\n4. COMUNICACIÓ ESCRITA - Propietats del text - Procés de composició - Tècniques de redacció i revisió de textos - Textos escrits de l’activitat acadèmica - Textos escrits de l’activitat professional docent - Lectura crítica\nAnàlisi / estudi de casos 7,00 74,00 13,00 94,00\nCerca i anàlisi d'informació 0 4,00 2,00 6,00\nElaboració individual de treballs 1,50 1,00 0,50 3,00\nExposició dels estudiants 5,00 2,00 4,00 11,00\nLectura / comentari de textos 1,50 1,00 0,50 3,00\nSessió expositiva 5,00 10,00 1,00 16,00\nSessió participativa 5,00 8,00 4,00 17,00\nTreball sobre comprensió oral\nIdentificar l'objectiu comunicatiu i les idees clau.\nAnalitzar la progressió temàtica. 15 No\nActivitat sobre comprensió escrita\nLectura crítica i anàlisi d'un text complex: tipus de text, tema, dades, arguments, intenció comunicativa i progressió temàtica. 15 No\nPresentació oral individual\nAdequació a la situació comunicativa.\nEstructura i contingut de l'exposició.\nComunicació no verbal i paraverbal.\nProva escrita final Adequació comunicativa, coherència i cohesió textuals i correcció lingüística. 40 Sí\n- Es penalitzaran tots els errors lingüístics amb un mínim de 0,1 punts, sense límit.\n- La realització fraudulenta (còpia i plagi) d'algun o alguns exercicis exigits en l'avaluació comportarà la no superació de l’assignatura.\n- L’assistència i la participació a l’aula pot ajudar a arrodonir a l’alça la nota numèrica final.\n- En les activitats d’avaluació hi haurà un percentatge equilibrat entre castellà i català.\nSi no es lliuren en temps i forma la presentació oral individual o la prova escrita final l'assignatura es qualificarà amb No Presentat.\nProva final amb una part escrita i una part oral, que inclou continguts teòrics i exercicis pràctics relacionats amb les quatre habilitats comunicatives, en català i castellà. Recuperable.\nEls estudiants que es vulguin acollir a l'avaluació única ho hauran de notificar al professorat de l'assignatura i fer una sol·licitud a la secretaria d'estudis entre el 2 i el 4 de novembre (1r semestre) o el 8 i 10 de març (2n semestre).\nPer considerar superada l’assignatura, caldrà obtenir una qualificació mitjana mínima de 5.0.\nCal haver superat amb un 5 la presentació oral individual i la prova escrita final.\nL'objectiu de la tutoria és acompanyar l'alumnat en el procés d'ensenyament-aprenentatge i oferir-li una guia per a l'elaboració de les activitats.\nComunicació de retroacció, guia i acompanyament a través del Moodle i del correu electrònic.\nTutories personalitzades, individuals o en grup, a través de telèfon o videoconferència. Concertades amb antelació.\nSe suposa adquirit el domini del lèxic i la gramàtica. Els nivells C2 dins el marc europeu de llengües, tant en català com en castellà, són els òptims per poder seguir adequadament el curs.\nExercicis pràctics de lectura i escriptura amb guies de revisió.\nMaterial autoformatiu en línia.\nMaterial de suport en línia.\nLectura de bibliografia.\nAvaluació de català i castellà.\nTreball escrit i oral (a través d'enregistraments).\nProva final escrita.\nComunicació a través del Moodle i del correu electrònic.\nTutories personalitzades o en grup a través de videoconferències.


MESURES BÀSIQUES DE PROTECCIÓ I ORGANITZATIVES PER PREVENIR EL RISC DE TRANSMISSIÓ I AFAVORIR LA CONTENCIÓ DE LA COVID-19 EN L’INICI DE L’ETAPA DE REPRESA AL TERRITORI DE CATALUNYA\nEn data 19 de juny de 2020 s’ha publicat al DOGC el Decret 63/2020, de 18 de juny, de la nova governança de l’emergència sanitària provocada per la COVID-19 i inici de l’etapa de represa al territori de Catalunya, que determina la finalització, des de les 00.00 hores del dia 19 de juny de 2020, de la fase III del Pla per a la desescalada de les mesures extraordinàries adoptades per fer front a la pandèmia per a tot el territori de Catalunya.\nA partir d’aquest moment han quedat sense efecte a Catalunya les mesures extraordinàries derivades de la declaració de l’estat d’alarma i s’inicia l’etapa de represa al territori de Catalunya.\nMalgrat l’anterior, en la mesura que subsisteix la situació de crisi sanitària que a Catalunya va motivar l’activació del Pla d’actuació PROCICAT per a emergències associades a malalties transmissibles emergents amb potencial alt risc, s’ha aprovat la Resolució SLT/149/2020, de 18 de juny, per la qual s’adopten les mesures bàsiques de protecció i organitzatives per prevenir el risc de transmissió i afavorir la contenció de la infecció per SARS-CoV-2, el contingut de la qual és el següent:\nEs preveu el següent deure de protecció aplicable a la ciutadania en general i als titulars de qualsevol activitat econòmica, empresarial o establiment d’ús públic o que es trobi obert al públic:\n- Adoptar les mesures necessàries per evitar la generació de riscos de propagació de la infecció i la pròpia exposició a aquests riscos; així com adoptar les mesures de protecció individual i col·lectiva fonamentades en la higiene freqüent de mans, la higiene de símptomes respiratoris (evitar tossir directament a l’aire, tapar-se la boca amb la cara interna de l’avantbraç en aquests casos i evitar tocar-se la cara, nas i ulls), el manteniment de grups de convivència habitual el més estables possibles, minimitzant els contactes socials diaris, la distància física interpersonal de seguretat, l’ús de mascareta quan no sigui possible mantenir la distància, la preferència pels espais a l’aire lliure per a la realització d’activitats i la ventilació correcta dels espais tancats i a neteja i desinfecció de les superfícies.\n- Les persones que presentin símptomes compatibles amb la COVID-19 han de contactar amb el sistema públic de salut i seguir, tant elles com els seus contactes estrets, les indicacions d’aïllament domiciliari d’acord amb els protocols aprovats per l’autoritat sanitària.\nPLANS SECTORIALS ESPECÍFICS I PROTOCOLS ORGANITZATIUS:\nS’elaboraran plans sectorials d’activitats per completar les mesures bàsiques de protecció i organitzatives contemplades en la Resolució. En concret, i sense perjudici que el Comitè Tècnic del Pla d’actuació del PROCICAT determini altres necessitats, s’elaboraran plans sectorials en relació amb els àmbits d’activitat següents:\n- Centres, serveis i establiments sanitaris.\n- Serveis socials,\n- Establiments comercials de venda minorista o a l'engròs, de tot tipus d'article; fent especial atenció a centres i parcs comercials i a mercats a la via pública a l'aire lliure o de venda no sedentària, podent-se establir plans sectorials específics per a cadascuna d'aquestes categories.\n- Hotels i allotjaments turístics, inclosos càmpings, aparcaments d'autocaravanes, residències universitàries i altres similars, podent-se establir plans sectorials específics per cadascuna d'aquestes categories.\n- Establiments d'hostaleria i restauració.\n- Activitats d'oci nocturn.\n- Activitats de lleure infantil (casals d'estiu, esports, colònies, altres).\n- Activitats culturals, incloent museus, biblioteques, monuments, arxius, espectacles públics i activitats d'oci i recreatives, podent-se establir plans sectorials específics per a cadascuna d'aquestes categories i en funció de l'edat del públic destinatari.\n- Fires i congressos i altres activitats temporals amb gran afluència de públic.\n- Festes, revetlles i altres esdeveniments populars.\n- Equipaments d'oci, cultural o esportiu permanents amb gran afluència de públic.\n- En aquells àmbit d’activitat en els quals ja s’hagin aprovat plans sectorials amb les mesures a aplicar en les diferents fases del Pla per a la desescalada, caldrà actualitzar-los per adaptar-ne el contingut a la situació actual.\n- Les persones titulars de les diferents activitats seran responsables d’adaptar les condicions d’exercici a les mesures i les previsions que es continguin en el pla sectorial corresponent. Especialment, caldrà establir mesures organitzatives que garanteixin una atenció preferent que minimitzi el temps d’estada a l’interior dels locals o establiments i que facilitin la seva mobilitat en l’interior d’aquests, a les persones vulnerables d’acord amb el criteri de les autoritats sanitàries.\nEs concreta l’obligació de respectar les següents mesures de protecció i organitzatives:\n- Distància física interpersonal de seguretat: Tant en espais tancats com a l’aire lliure s’estableix una distància física interpersonal de seguretat d’1,5 m (equivalent a un espai de seguretat de 2,5 m2 per persona), la qual és especialment exigible tant en l’àmbit laboral com entre persones o grups de persones que no mantenen o puguin mantenir una relació i un contacte propers de forma molt habitual.\n- Ús de la mascareta: Les persones de sis anys en endavant estan obligades a usar la mascareta en la via pública, en espais a l’aire lliure i en qualsevol espai tancat d’ús públic o que es trobi obert al públic, sempre que, entre persones que no mantenen una relació i un contacte propers de forma molt habitual, no sigui possible mantenir una distància física interpersonal de seguretat d’1,5 m. També és obligatori en tots els mitjans de transport de viatgers per carretera, per ferrocarril i per cable de competència de la Generalitat, excepte si tots els ocupants del vehicle són persones que mantenen una relació i un contacte propers de forma molt habitual. L’obligació d’usar mascareta no serà exigible per a les persones que presentin algun tipus de malaltia o dificultat respiratòria que pugui veure’s agreujada per la utilització de la mascareta, o per raons de discapacitat o dependència.\n- Reunions i activitats socials i d’oci:\n- Es poden celebrar reunions familiars i activitats socials, socials, incloent la pràctica esportiva no professional, sempre que no es generin aglomeracions ni se superin les limitacions en l'aforament que s'estableixin, i sempre que es respectin les normes de protecció individual (es considera aglomeració la concentració de persones o grups de persones en espais públics quan no es pot mantenir la distància física interpersonal de seguretat o el seu equivalent en espai de seguretat).\n- En totes les activitats que estiguin obertes al públic, així com en les activitats de prestació de serveis, les persones titulars de l'activitat o, si escau, les persones responsables de la seva organització, han d'adoptar les mesures organitzatives que resultin necessàries per garantir el manteniment de les mesures de protecció individual, en especial posar a disposició sistemes per a la neteja de mans, la distància física interpersonal de seguretat, així com les condicions de neteja, desinfecció i ventilació dels establiments i instal·lacions.\n- Les administracions públiques, en exercici de les seves competències, han de vetllar per evitar les aglomeracions i poden limitar l'accés als espais de pública concurrència de titularitat pública, incloent espais naturals, com platges o altres similars, quan no es puguin garantir les condicions de seguretat que evitin aquestes aglomeracions.\n- Limitacions a l’aforament tant en espais a l’aire lliure com en espais tancats, en funció de determinats paràmetres de superfície, accessos, sectorització i ocupació. En hosteleria i restauració, així com en qualsevol activitat oberta al públic tant a l’aire lliure com en edificis i espais tancats, en què es preveu el consum d’aliments i begudes que facin inviable l’ús constant de mascareta, s’ha de garantir en tot cas la distància física interpersonal de seguretat entre persones i s’ha de fomentar la prereserva.\n- Congressos, fires i actes similars: Es poden organitzar aquest tipus d’esdeveniments tant per entitats públiques com privades, sempre que el nombre d’assistents o participants s’ajusti a l’aforament del lloc de celebració de l’esdeveniment calculat a partir de la superfície de seguretat de 2,5 m2 per persona.\nCONTROL I APLICACIÓ\nEls Ajuntaments i a l'Administració de la Generalitat de Catalunya, en l'àmbit de les seves competències respectives, ostenten les funcions de vigilància, inspecció i control de les mesures establertes en la Resolució i en els plans sectorials que s’aprovin en virtut de la mateixa.\nAixí mateix, les persones titulars dels departaments de Salut i d'Interior podran establir totes aquelles mesures addicionals o complementàries que considerin necessàries.\nL'incompliment de les mesures i en els plans sectorials serà objecte de règim sancionador d'acord amb la legislació sectorial aplicable.\nMentre no s'aprovi els plans sectorials o s’actualitzin els existents s'aplicaran, en cada àmbit d'activitat, les mesures contingudes en els plans aprovats corresponents a la fase III del Pla per a la desescalada de les mesures extraordinàries adoptades per fer front a la pandèmia generada per la COVID-19. Igualment s'aplicaran aquelles previsions específiques dictades en els diferents àmbits materials, mitjançant resolució, en la mesura que no s'oposin o contradiguin allò que s'estableix en aquesta Resolució i a la normativa estatal aplicable.\nLa Resolució ha entrat en vigor amb data 19 de juny de 2020, a excepció de les mesures relatives a l’aforament que entraran en vigor en data 25 de juny de 2020.


El Repte de Marshmallow - Escola Pia Caldes\nEl Repte de Marshmallow\n30 de set. 2015, 0:50 publicada per administrador escola\nEls alumnes de l'optativa de robòtica de 1r d'ESO han iniciat les classes d'una manera impactant. Vulguis o no, començar el curs i que et parlin de núvols de sucre i espaguetis és quelcom que no et deixa indiferent.\nL’activitat consisteix a construir una torre d'espaguetis en 18 minuts. Aquesta dinàmica és una metàfora per a l'elaboració de qualsevol projecte i, en el cas concret de la robòtica, l'activitat ens ajuda a determinar quines són les habilitats que cal per aconseguir l'èxit en un projecte.\nHa estat una manera de trencar el gel amb el grup-classe. A 1r d’ESO s’incorporen alumnes nous que no es coneixen, per tant, aquest repte els permet començar a relacionar-se.\nEl fet que la mateixa activitat, amb les mateixes normes, s'hagi fet en col·lectius radicalment diferents (des d'executius fins a nens, passant per enginyers o artistes) permet treure conclusions interessants respecte com actua cada col·lectiu davant del repte.\nL’activitat plantejada des de l’àrea de tecnologia té com a objectius millorar el treball en equip i la cooperació, treballar el lideratge, desenvolupar la creativitat, establir una bona comunicació i fins i tot, millorar la capacitat d'un equip per a generar noves idees.


Certificació energètica del CEIP | elrisell\nEquip Laura Camprubí i Laura Jarauta\nEl document, té per objecte dur a terme una certificació energètica i realitzar una avaluació energètica acurada de l’equipament municipal. A partir de l’anàlisi funcional, de l'evolvent tèrmica de l’edifici i dels consums es determinarà la viabilitat tècnica i econòmica de l’aplicació de diverses mesures de millora en l’eficiència energètica de l’equipament.\nLa metodologia de treball per tal de poder aconseguir els objectius esmentats ha estat analitzar per una banda les característiques de l'evolvent de l’edifici, i per l’altra banda, els equips de producció, distribució i emissió de calor i fred i producció d’aigua calenta sanitària, equips d'il·luminació així com aspectes d’ús i gestió de l’edifici.\nCom a eina informàtica per a la certificació s’ha utilitzat el programa CE3X v1.1 i s’han dut a terme les gestions necessàries per tal de rebre la certificació energètica actual del CEIP.\nEl document s’estructura en tres grans blocs, en un primer es descriu amb detall l’edifici, les seves característiques energètiques i de consum d’aigua, els usos i intensitats d’ús; en un segon, es descriu el procés i els resultats de la certificació energètica i finalment en un tercer s’enuncien i descriuen les mesures correctores i de millora per tal d’incrementar l’eficiència de l’equipament. Aquestes mesures es troben descrites i valorades tant des del punt de vista energètic i d’estalvi d’emissions de gasos que provoquen l’efecte hivernacle, com pel benefici econòmic que puguin aportar, especificant quina és la inversió necessària en cada cas i calculant-ne el període de retorn, per tal de determinar-ne la rendibilitat.


Més llengua i més cultura popular: l'Escola de Mallorquí potencia l'oferta de cursos - CENT PER CENT\nMés llengua i més cultura popular: l’Escola de Mallorquí potencia l’oferta de cursos\nL’Escola Municipal de Mallorquí de Manacor ha donat a conèixer l’oferta de cursos de català i de ball de bot prevists per a aquesta temporada 2015-16. Des de l’organisme es preveu un augment de la demanda atenent a què, previsiblement, el català tornarà a ser un requisit per a treballar a les institucions públiques. En tot cas, l’objectiu és potenciar durant tot el mandat l’oferta de català i de diferents activitats relacionades amb la cultura popular.\nPel que fa els cursos de llengua catalana, la novetat d’enguany és que s’oferiran cursos a Porto Cristo, els quals s’impartiran a l’IES. Aquests començaran més tard per tal de facilitar la conciliació entre la vida laboral -atenent a la temporada turística- i familiar: seran d’octubre a abril. Les inscripcions per a aquest nucli es realitzaran entre el 5 i el 21 d’octubre. Per a apuntar-se als de Manacor caldrà fer-ho entre l’1 i el 16 de setembre, ja que comencen aquest mateix setembre i acaben el juny.\nEnguany, també es potencia l’oferta de ball de bot. A més de dos cursos d’iniciació, un d’intermedi i un de perfeccionament, també s’ofereixen tallers de mateixes i de castanyetes. Per tal d’inaugurar el nou curs, es farà una ballada popular el proper 2 d’octubre al Molí d’en Beió. Més enllà, en els mesos vinents, s’anirà perfilant l’oferta cultural. Un dels puntals d’aquest curs serà el monogràfic sobre el tricentenari ‘1715, abans i després’ que tendrà lloc els divendres d’octubre i novembre.\nEl regidor de Ciutadania, Sebastià Llodrà, ha parlat del paper de l’Escola Municipal de Mallorquí, a la que ha qualificat d'”eina vertebradora de la cultura popular i la llengua a Manacor”. Llodrà ha animat a la gent a matricular-se als cursos perquè “Manacor sempre ha estat un poble molt conscienciat. Seria també un orgull que tothom la pogués no tan sols conèixer sinó també escriure-la correctament”.\nPer obtenir més informació: web de l’Escola de Mallorquí.\nprevious post: Porto Cristo ha de tenir més autonomia per no dependre de vaivens polítics\nnext post: Festa i fira del meló 2015


Com podem millorar la gestió de l’Institut Català de la Salut (ICS)?\nMillorant l’ICS estem defensant el nucli vertebrador de la sanitat pública de Catalunya. Cal aprofitar els temps de canvi\nFins l’aprovació de la llei de reforma de l’ICS del 2007 aquesta entitat tenia un problema de manca d’instruments de gestió que la fessin més eficient. Tenia les limitacions d’un pressupost administratiu que dóna molt poca capacitat i agilitat a la gestió de la sanitat. La gestió de personal amb criteris funcionarials, plaça en propietat, borsa de treball, tampoc ajudaven a la seva eficiència. L’ICS te una visió molt centrada en la pròpia institució i les seves dinàmiques internes administratives, amb manca d’autonomia de gestió, tan territorial com de centres i de professionals, i amb una direcció massa centralitzada.\nLa llei 8/2007 del Parlament de Catalunya (aprovada per consens de tots els grups parlamentaris) tenia la vocació i la capacitat per arreglar aquests problemes, però curiosament aquesta llei no s’ha acabat de desenvolupar i el govern dels senyors Mas i Ruiz ens proposaven reformar l’ICS i dividir-lo en varies empreses al territori constituint com a excusa els denominats Consorcis.\nNosaltres ens hi varem oposar, entre d’altres, per les següents raons:\nEl trossejament de l’ICS, reivindicació històrica de la patronal privada del sector sanitari, seria el principi de l’esfondrament dels principals valors del nostre sistema sanitari públic. Del seu nivell d’equitat, superior a molts d’altres dels països del nostre entorn. De la seva qualitat i eficiència, superiors a moltes d’altres. Del model de Sistema Nacional de Salut integral molt superior en resultats de salut i en valors. I suposaria perdre el seu caràcter totalment públic, el que impedeix fer de la salut i la malaltia un negoci.\nEl trossejament també és contrari als principis d’integració i integritat prioritaris segons la Llei General de Sanitat, la Llei d’Ordenació Sanitària de Catalunya i les evidències científiques, per a una política de millora de la salut de les persones. El trossejament empresarial en sanitat és contrari a l’eficiència i a l’estabilitat. Es dóna l’argument de que la gran dimensió de l’ICS el fa molt difícil de governar i gestionar. És un criteri contrari a la tendència a la fusió d’empreses, no renyida amb major autonomia de gestió, a més va en contra de la reducció i concentració d’empreses públiques recomanada pels governs.\nEn d’altres sectors quan es vol eficiència i estabilitat les empreses es fusionen; en canvi es creen “grups empresarials” quan es vol fer enginyeria financera per pagar menys impostos o per tenir facilitat de desprendre’s de parts del grup. Hi ha evidència de que el minifundisme empresarial en la sanitat catalana concertada ha estat negatiu per la reducció de costos del conjunt del sistema, ha frenat molt i de forma tant negativa com explícitament intencionada les possibilitats de sinèrgies (unificació de compres, sistemes d’informació, logística).\nAquet situació ha frenat la transparència, fins i tot de forma perversa, amb l’objectiu d’amagar on hi havia costos injustificats i sobrefinançament públic del qual s’han beneficiat els seus responsables.\nLa Llei de l’ICS de juliol de 2007, de creació de l’empresa pública, preveu, en el seu article 5.1., que la institució “actuï d’acord amb els principis: d’eficiència, per mitjà d’una gestió pública, moderna i rigorosa, amb autonomia de gestió, d’eficàcia, de simplificació, de desconcentració, descentralització territorial, de racionalització, de transparència, d’agilitat, d’avaluació de la gestió, de sostenibilitat, de cooperació, de participació social i corresponsabilitat dels seus professionals, de continuïtat del procés assistencial, equitat en l’accés a les prestacions, proximitat i orientació de la gestió als ciutadans”\nEn els articles 31 i 32 dels Estatuts de l’ICS es preveu que “els professionals i els seus directius puguin prendre decisions adequades a la seva realitat específica, en el nivell més proper als usuaris, d’acord als recursos disponibles i sent corresponsables dels resultats obtinguts”.\nEn els darrers anys existeix l’experiència de major autonomia en els equips de Primària de l’ICS, experiència força reeixida que ha posat de manifest les bondats del camí emprés i les dificultats que caldria superar, possiblement amb canvis normatius, sobretot en els temes de gestió econòmica i de recursos humans. Caldrà doncs aprofundir en aquest camí. Millorant l’ICS estem defensant el nucli vertebrador de la sanitat pública de Catalunya. Cal aprofitar els temps de canvi.\nAquest article està inspirat en els documents fruit d’un debat entre professionals i ciutadans organitzat pel Centre d’Anàlisi i Programes Sanitaris (CAPS) l’any 2012. Els documents complerts es troben a www.caps.cat Com que creiem que avui, amb el model sanitari de Catalunya posat altre cop a debat d’actualitat, el document pot ser d’utilitat i per això l’hem recuperat.\nMartí Valls. Coordinador del debat CAPS, Francesca Zapater. Presidenta del FOCAP, Toni Tuà. Grup polítiques de Salut del CAPS\n“A partir de la reivindicació, la recuperació i la…\nSitema Nacional Salut\n"A partir de la reivindicació, la recuperació i la…


Diputació garanteix els serveis d’abastiment i depuració d’aigua a la província durant la quarantena – Vinaròs News\nALTRES POBLESDIPCAS 29 març, 2020 Vinaròs News\ncoronavirus695 Diputació de Castelló202\nEl diputat de Cicle Integral de l’Aigua, Renovables, Residus i Reciclatge, Ignasi Garcia, ha informat que la Diputació de Castelló «està assegurant la continuïtat...\nEl diputat de Cicle Integral de l’Aigua, Renovables, Residus i Reciclatge, Ignasi Garcia, ha informat que la Diputació de Castelló «està assegurant la continuïtat del servei de proveïment i distribució d’aigua potable dels municipis en condicions de quantitat i qualitat adequades» durant el període de quarantena pel Covid-19.\nGarcia també ha indicat que, arran d’aquesta situació sanitària sobrevinguda, l’ens supramunicipal treballa en l’adequació dels serveis bàsics mitjançant plans de contingència en els processos de cloració d’aigua potable i de manteniment de depuradores d’aigües residuals. De la mateixa manera, està duent-se a terme la supervisió i direcció dels proveïments d’aigua potable en alta als Consorcis de la Plana i del Pla de l’Arc.\nAmb tot, el diputat ha transmès que l’àrea de Cicle integral de l’Aigua segueix desenvolupant totes les funcions encomanades pels municipis més menuts de la província, així com les accions destinades a dirigir i assistir les obres iniciades abans del període de confinament. «Mitjançant les rutines de teletreball que hem implantat per a la seguretat del personal de la casa», ha dit,estan elaborant-se també tots els documents tècnics referents a plecs i projectes, segons la planificació de la present anualitat.\nSostenibilitat i Residus\nEn relació amb la resta les àrees de govern que Garcia té delegades,el diputat provincial ha especificat que, en qüestió d’Eficiència Energètica, «les obres d’enllumenat públic, que beneficiaran a un total de 16 municipis, es troben en procés de planificació per part del personal tècnic», encara que el procés d’adjudicació es troba paralitzat a causa de les directrius del govern central arran l’Estat d’Alarma.\nPel que respecta a l’àmbit de Residus i Qualitat Ambiental, a més d’augmentar la seguretat i la higiene en els processos de recollida de residus domèstics als pobles, el diputat provincial ha informat que s’està continuant amb les auditories i el seguiment d’aquests contractes, així com del referent a la concessió d’obra pública per a la gestió i eliminació de residus urbans i de manteniment i control dels abocadors assignats.